《村学》
宋代·丘葵

矛头淅米末途难，活计僧梳刖屦间。
老去欢悰如泼水，向来愚见欲移山。
身穿犊鼻朝朝冷，眼见蝇头字字艰。
扶病来为村学究，始知穷乏累清间。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。